ב-21 בנובמבר 2015, כבש זהבי את שערו ה-100 בליגת העל, בניצחון החוץ 3–0 נגד הפועל חיפה. שמונה ימים לאחר מכן, ב-29 בנובמבר, כבש מול בני יהודה את שערו ה-100 במדי מכבי תל אביב בכל המסגרות. ב-27 בדצמבר כבש זהבי 4 שערים בניצחון 5–0 על עירוני קריית שמונה, הרביעייה הראשונה בקריירה. ב-11 באפריל 2016 הבקיע זהבי צמד שערים בליגה בניצחון 3–2 על בית"ר ירושלים והעלה את מאזנו העונתי ל-31 שערים. בכך הפך לשחקן שהבקיע הכי הרבה שערים בעונה יחידה בהיסטוריה של הליגה הבכירה בישראל, תוך שבירת שיאו של ניסים אלמליח מבית"ר תל אביב (30 שערים בעונת &lt;a href="%D7%A2%D7%95%D7%A0%D7%AA%201954/1955%20%D7%91%D7%9C%D7%99%D7%92%D7%94%20%D7%90%27"&gt;1954/1955&lt;/a&gt;) שהחזיק מעמד 61 שנה. בסיום העונה הוביל את מכבי כקפטן לגמר גביע המדינה. את עונת השיא בקריירה שלו סיים זהבי עם 35 שערי ליגה ו-10 בישולים ב-36 הופעות.